recursal/SuperWikiNEXT-32B huggingface dataset:
**fping**, ազատ տարածվող ծրագիր, որը նախատեված է UNIX համակարգի համար։ Ստուգում է ցանցում առկա հանգույցների հասանելիությունը ICMP ECHO\_REQUEST փաթեթները ուղղարկելու տարբերակով։ Ի տարբերություն սովորական ping հավելվածի, հրամանի տողում կարելի է նշել թե որքան հանգույց է անհրաժեշտ կամ հրամանին կցել տեքստային ֆայլ, որում գրված է հանգույնցների անունները։ Ծրագիրը ուղղարկում է փաթեթը և առանց պատասխանի սպասելու ուղարկում է հաջորդին։

Եթե նշված ժամանակի ավարտից հետո, եթե հանգույցի կողմից չկա պատասխան, ապա այդ հանգույցը համարվում է անհասանելի։ fping-ը ունակ է ուղղարկել ինչպես նշված թվին համապատասխան այնպես էլ անսահմանափակ թվով հարցումներ։

Ի տարբերություն ping-ի, fping-ը օգտոգործում է սկրիպտներ, այդ իսկ պատճառով էլ, այն տվյալները տրամադրում է սկրիպտներով։

fping-ը մոնիթորինգի համար օգտագործում է հետևյալ համակարգերը․

* SmokePing.
* Xymon.
* Zabbix.

«-e» բանալին նախատեսված է այն ժամանակի սահմանման համար, որի ընթացքում պետք է տեղի ունենա փաթեթների ուղարկում ստացում, իսկ «-c» բանալին սահմանում է ուղարկվող փաթեթների քանակը։

```
 %% fping -e -c 3 192.168.1.1  

192.168.1.1 : [0], 84 bytes, 3.04 ms (3.04 avg, 0 % loss)
192.168.1.1 : [1], 84 bytes, 2.11 ms (2.57 avg, 0 % loss)
192.168.1.1 : [2], 84 bytes, 2.25 ms (2.46 avg, 0 % loss)

192.168.1.1 : xmt/rcv/%loss = 3/3/0%, min/avg/max = 2.11/2.46/3.04
```

Հեղինակներ
----------

* Roland J. Schemers III, Stanford University, concept and versions 1.x
* RL «Bob» Morgan, Stanford University, versions 2.x
* David Papp, versions 2.3x
* David Schweikert, versions 3.x

Պատմություն
-----------

* Dec/2011 — David Schweikert շարունակեց աշխատանքը և թողարկեց fping-ի 3-րդ տարբերակը
* Mar/2007 — fpingը տեղափոխվեց sourceforge.net
* Sep/2002 — Thomas Dzubin և David Papp սկսեցին աշխատել վեբ կայքի և կոդի վրա
* Jan/2002 — Jeroen Massar-ը ավելացրեց IPv6-ի աջակցում
* Nov/2001 — Tobias Oetiker-ը ուղղեկ կոդում առկա սխալները։ Թողարկվեց 2.4b2\_to տարբերակը։
* Jul/2001 — Benjamin Gardiner մշակեց fping-ի տարբերակը Mac OS X-ի համար
* Jul/2001 — Ավելացվեց «contribs» կատեգերիան ներբեռնուների բաժնում

Տես նաև
-------

* Ping
* Nmap

Ծանոթագրություններ
------------------

1. ↑  Smokeping(անգլ.)
2. ↑  Xymon(անգլ.)
3. ↑  (ռուս.)

Արտաքին հղղումներ
-----------------

* 
*
**Քևին Ալլեն Հասեթ** (անգլ.՝ Kevin Allen Hassett*,* մարտի 20, 1962, Գրինֆիլդ, Մասաչուսեթս, Ամերիկայի Միացյալ Նահանգներ), ամերիկացի տնտեսագետ, Տնտեսական խորհրդատուների խորհրդի նախագահ ( 2017-ից 2019 թվականներին)։ Նա եղել է նախագահի թեկնածու Ջոն Մաքքեյնի գլխավոր տնտեսական խորհրդական (2000[en]) և Ջորջ Բուշի (ԱՄՆ նախագահական ընտրություններ 2004) և Մաքքեյնի (2008 թվական) նախընտրական արշավների տնտեսական խորհրդականը։ Նա Միթ Ռոմնիի տնտեսական խորհրդատուներից մեկն էր (2012 թվական)։

Կենսագրություն
--------------

Հասեթը ծնվել է 1962 թվականի մարտի 20-ին Ամերիկայի Միացյալ Նահանգներում, Գրինֆիլ քաղաքում, Մասաչուսեթս։ Ավարտել է Սվարթմոր քոլեջը և Փենսիլվանիայի համալսարանը։ 1989 թվականից 1993 թվականներին եղել է տնտեսագիտության ասիստենտ, 1993 թվականից 1994 թվականներին ՝ Կոլումբիայի համալսարանի Կոլումբիայի բիզնես դպրոցի[en] դոցենտ պրոֆեսոր։ 1992-ից 1997 թվականներին Հասեթը աշխատել է որպես տնտեսագետ Դաշնային պահուստային համակարգի կառավարիչների խորհրդի հետազոտությունների և վիճակագրության բաժնում։ Ջորջ Հ. Ու. Բուշի և Բիլ Քլինթոնի վարչակազմերի օրոք Միացյալ Նահանգների ֆինանսների նախարարության քաղաքականության խորհրդական։

1997 թվականին նա միացել է «American Enterprise Institute»-ին։

Գրքի համահեղինակ (լրագրող Ջ. Գլասմանի հետ մեկտեղ) «Dow *36,000 : The New Strategy* *for Profiting from the Coming Rise in Stock Market»* (1999): Գիրքը ապացուցում է, որ 1998 թվականից 1999 թվականներին, մի քանի տարվա աճից հետո, բաժնետոմսերը դեռ թերագնահատված էին։

Հարկային փորձագետ. նա կարծում է, որ միգրանտների և փախստականների հոսքը երկրի տնտեսությանն դրական ազդեցություն է ստեղծում և զարգացնում է տնտեսական աճը։

Աշխատություններ
---------------

* *Ջեյմս Ք. Գլասման, Քևին Ա. Հասեթ* Դոու 36,000. Նոր ռազմավարություն ֆոնդային շուկայում գալիք աճից շահույթ ստանալու համար։ - Նյու Յորք։ Times Books, 1999 թ. — ISBN 0609806998
* Bubbleology: The Amazing Science of Stock Market Bubbles. — Crown Religion, 2002. — ISBN 9781400045129

Ծանոթագրություններ
------------------

1. ↑  Trump Names Hassett to Head Council of Economic Advisers *Bloomberg*
2. ↑  Глава 8. «Доу 36 000», или звёздный час маленького человека. // *Чиркова Е. В.* Финансовая пропаганда, или Голый инвестор. — М.: ООО «Кейс», 2010. ISBN 978-5-91848-002-1
3. ↑  Администрация президента США ՌԻԱ Նովոստի

Արտաքին հղումներ
----------------

* American Enterprise Institute
* RePEc Author Service Archived 2018-04-13 at the Wayback Machine.
Անվան այլ կիրառումների համար տե՛ս՝ Բարնսլի (այլ կիրառումներ)

**Բարնսլի ֆուտբոլային ակումբ** (անգլ.՝ Barnsley Football Club), անգլիական պրոֆեսիոնալ ֆուտբոլային ակումբ համանուն քաղաքից։ Իր պատմության մեծ մասում ակումբը հանդես է եկել Անգլիայի երկրորդ դիվիզիոնում։ «Բարնսլիի» կազմում հանդես են եկել բազում հայտնի ֆուտբոլիստներ։ Նրանցից մեկը Թոմի Թեյլորն է, ով խաղացել է նաև «Մանչեսթեր Յունայթեդում» և զոհվել է մյունխենյան ողբերգության ժամանակ։

2016/17 մրցաշրջանում ակումբը հանդես է գալիս Չեմպիոնշիպում։

Պատմություն
-----------

«Բարնսլի» ֆուտբոլային ակումբը հիմնադրվել է 1887 թվականին։ 1890 թվականից ակումբը խաղացել է «Sheffield and District League» լիգայում, իսկ 1895-ից՝ կենտրոնական կոմսության լիգայում (Midland League):

1898 թվականին «Բարնսլին» մասնակցել է ֆուտբոլային լիգային և հաջորդ 10 տարին խաղացել է երկրորդ դիվիզիոնում։ 1910 թվականին ակումբը հասավ Անգլիայի գավաթի եզրափակիչ, որտեղ պարտվեց «Նյուքասլ Յունայթեդին»։ 1912 թվականին կրկին հասավ Անգլիայի գավաթի եզրափակիչ, որտեղ վերախաղարկումով հաղթեց «Վեստ Բրոմվիչ Ալբիոնին» (1:0)՝ նվաճելով այս տիտղոսն իր պատմության մեջ առաջին և միակ անգամ։

Առաջին համաշխարհային պատերազմից հետո որոշում կայացվեց առաջին դիվիզիոնի ակումբների թիվը 20-ից հասցնել 22-ի։ «Բարնսլին», որը 1914/15 մրցաշրջանում երրորդ դիվիզիոնն ավարտել էր 3-րդ հորիզոնականում, հնարավորություն ուներ բարձրանալ առաջին դիվիզիոն, սակայն արդյունքում նրա փոխարեն այնտեղ հայտնվեց «Արսենալը»։

Նվաճումներ
----------

* Անգլիայի գավաթի հաղթող (1)՝ 1911/12

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | FootballDatabase.eu · Soccerbase · Soccerway · playmarkerstats.com · Transfermarkt · worldfootball.net · ՈւԵՖԱ |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BNF: 149451802 · LCCN: nb2009009759 · VIAF: 126931133 · WorldCat VIAF: 126931133 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
Անգլիայի ֆուտբոլային լիգայի առաջնություն |
| --- |
|  |
| 2016-17-ի ակումբներ | 
* Աստոն Վիլլա
* Բարնսլի
* Բերթոն Ալբիոն
* Բիրմինգհեմ
* Բլեքբեռն
* Բրայթոն
* Բրենթֆորդ
* Բրիստոլ
* Դերբի
* Իպսվիչ Թաուն
* Լիդս
* Հադերսֆիլդ
* Նյուքասլ Յունայթեդ
* Նոթինգհեմ
* Նորվիչ Սիթի
* Շեֆիլդ Ուենսդեյ
* Պրեստոն
* Ռեդինգ
* Ռոթերհեմ Յունայթեդ
* Վուլվերհեմպտոն
* Ուիգան Ատլետիկ
* Քարդիֆ Սիթի
* ՔՊՌ
* Ֆուլհեմ

 |
|  |
| Մրցաշրջաններ | 
* 2004-05
* 2005-06
* 2006-07
* 2007-08
* 2008-09
* 2009-10
* 2010-11
* 2011-12
* 2012-13
* 2013-14
* 2014-15
* 2015-16
* 2016-17

 |

 |
«**Իմ գործը**», խորհրդային եռուստատեսային երկսերիանոց գեղարվեստական ֆիլմ, արտադրական դրամա՝ հիմնված Անդրեյ Վեյցլերի և Ալեքսանդր Միշարինի «День-деньской» պիեսի վրա։ Պրեմիերան կայացել է ԿՀ Առաջին ծրագրով 1976 թվականի փետրվարի 21-ին։

Սյուժե
------

Գործողությունը տեղի է ունենում 1970-ականների կեսերին ԽՍՀՄ-ում։

Ֆիլմի սյուժեն պատմում է խորհրդային խոշոր ձեռնարկության կյանքի մեկ օրվա մասին։

Մեքենաշինական գործարանի տնօրեն Դրույանովը խափանում է կառուցվող ՋԷԿ-ի համար կաթսաների մատակարարումը։ Նախարարությունը պատրաստվում է գործարանի ղեկավարությունը փոխանցել նոր մարդու։ Այնուամենայնիվ, նախքան Դմիտրի Սեմենյական որոշում կայացնի Դրույանովից պաշտոնն ընդունելու մասին, նա ցանկանում է հասկանալ, թե ինչու է հետաձգվել կաթսաների մատակարարումը։

Սեմենյական մի օր է անցկացնում գործարանի ղեկավարությունում և աստիճանաբար սկսում է հասկանալ, որ նախկին տնօրենը հին դպրոցի մարդ է, փորձառու և տաղանդավոր ղեկավար, բայց սովոր է տարբեր հնարքների և քաղաքական քայլերի միջոցով լուծել գործարանի կառավարման խնդիրները։ Դրույանովը նախապես գիտեր, որ առանց արտադրության արդիականացման չի կարողանա ժամանակին կաթսաներ մատակարարել, բայց պարտավորություններ է ստանձնել՝ հույսը դնելով ֆինանսավորման և այն ռեսուրսների վրա, որոնք գործարանին կհատկացվեին այս նախագծի համար։

Ֆիլմի ավարտը պատասխան չի տալիս նշանակված անձի որոշման մասին, բայց Սեմենյական հայտարարում է Դրույանովին, որ եկել է նոր ժամանակ, երբ անհրաժեշտ է առաջնորդվել առաջին հերթին բացահայտությամբ և ռացիոնալությամբ, այլ ոչ թե մանևրներով և հնարքներով։

Դերերում
--------

* Բորիս Անդրեև - Դրույանով
* Գեորգի Տարատորկին - Դմիտրի Սեմենյակա
* Ալեքսանդր Կայդանովսկի - Բերեզովսկի
* Իգոր Վլադիմիրով - Կազաչկին
* Վալենտինա Անանինա - Ալլա Յուրևնա
* Իննա Մակարովա - Զոյա Դեմյանովնա
* Իվան Ռիժով - Սիվոլոբով
* Միխայիլ Պոգորժելսկի
* Անատոլի Գրաչով
* Վիկտոր Շուլգին
* Լյուդմիլա Շագալովա

Նկարահանող խումբ
----------------

* Սցենարի հեղինակ՝ Ալեքսանդր Միշարին
* Ռեժիսոր՝ Լեոնիդ Մարյագին
* Օպերատոր՝ Վլադիմիր Չուխնով
* Նկարիչ՝ Վասիլի Շչերբակ
* Կոմպոզիտոր՝ Յան Ֆրենկել
* Ֆիլմի փոխտնօրեն՝ Սերգեյ Կագրամանով

Հետաքրքիր փաստեր
----------------

* Ֆիլմի գլխավոր հերոս Դրույանովի նախատիպը Տագանրոգի «Կրասնի կոտելշչիկ» գործարանի լեգենդար տնօրեն Գենադի Իվանովիչ Չեռնովն է։

Ծանոթագրություններ
------------------

1. ↑  *Андреенко С. А.* Чернов Геннадий Иванович // Таганрог. Энциклопедия. — Таганрог: Антон, 2008. — С. 781. — ISBN 978-5-88040-064-5.


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Ժամանակակից արվեստի պատկերասրահ** (անգլ.՝ Gallery of Modern Art), ժամանակակից արվեստի գլխավոր թանգարանը Գլազգոյում (Շոտլանդիա)։ Պատկերասրահում ներկայացված են տեղացի և օտարազգի նկարիչների աշխատանքները, անցկացվում են ցուցահանդեսներ և սեմինարներ։

Պատմություն
-----------

Ժամանակակից արվեստի պատկերասրահը բացվել է 1996 թվականին, գտնվում է Թագավորական արժութային հրապարակում՝ նեոդասական շենքում՝ Գլազգոյի հենց կենտրոնում։ Շենքը կառուցվել է 1778 թվականին որպես Ուիլյամ Կանինգեմի առանձնատուն, որը ծագումով Լեյնշոուից էր և հարուստ ծխախոտային լորդ էր Գլազգոյում՝ իր հարստությունը ձեռք էր բերել եռանկյուն առևտի միջոցով։

Այդ ժամանակից ի վեր շենքը ենթարկվել է մի շարք փոփոխությունների։ Սկզբում այն 1817 թվականին գնել է Շոտլանդիայի Թագավորական բանկը, որն ավելի ուշ տեղափոխվել է Բյուքենեն-սթրիթ, որից հետո այն դարձել Է Թագավորական բորսա։ Այդ ժամանակ էլ այն 1827-1832 թվականներին վերակառուցվել է ճարտարապետ Դևիդ Համիլթոնի ղեկավարությամբ։ Քուին փողոցի վրա գտնվող ճակատամասին ավելացվել են կորնթոսյան սյուներ, ավելացվել են նաև բարձր գմբեթը և հին տան հետևի մեծ դահլիճը։

1954 թվականին այդ շենք է տեղափոխվել Սթիրլինգի գրադարանը։ Իսկ երբ այն վերադարձել է Միլլեր փողոցի իր նախկին վայր, հրապարակի շենքը վերակառուցվել է այն բանի համար, որ այստեղ տեղափոխվի ժամանակակից արվեստի քաղաքային հավաքածուն։

Նկարագրություն
--------------

1996 թվականին իր բացման պահից սկսած՝ պատկերասրահը արդեն մի քանի միլիոն այցելու է ընդունել։ Այն ունի հատուկ հանրամատչելի ստուդիա կրթության համար, որը հեշտացնում է նկարիչների հետ սեմինարների և զրույցների անցկացումը, նկուղում կա մասնագիտացված գրադարան։ Շենքում կա նաև սրճարան, անվճար ինտերնետ-տերմինալներ, մուլտիմեդիա և գրքերի հանձնման ընդհանուր շինություն։ Թանգարանի հավաքածուն ներառում է Դևիդ Հոկնիի, Սեբաստյան Սալգադուի, Էնդի Ուորհոլի, նաև շոտլանդացի նկարիչներ Ջոն Բելանի և Քեն Քերիի աշխատանքները։

Շենքի դրսի կողմի հայելային ֆրոնտոնը 1996 թվականին արել է Նիկի դե Սեն Ֆալլը, և հայտնի է որպես *Tympanum*։ Սեն Ֆալլին է պատկանում նաև պատկերասրահի հայելային նախասրահը։

Պատկերասրահի դիմաց՝ Քուին սթրիթ մայթին կանգնեցված է Արթուր Ուելսլի Վելինգթոնի արձանը՝ արված Կարլո Մարոչետտիի կողմից 1844թվականին։

Ծանոթագրություններ
------------------

1. ↑
2. ↑  Mapping Museums — 2016.
3. ↑  На надгробном памятнике указан 1909 год рождения, в ряде источников и метрических документах — 1907.
4. ↑  Anatole et Renée Jakovsky-Frère: qui sont-ils?
5. ↑  Council in road cone statue plea *BBC News*, 16 февраля 2005

Արտաքին հղումներ
----------------

* Պաշտոնական կայք
**Աբսուրդի թատրոն** կամ **Աբսուրդի դրամա**, **Ավանգարդիստական դրամա** (լատին․՝ absurdus «անհեթեթ, անմիտ»), 20-րդ դարի 50-60-ականների արևմտաեվրոպական թատրոնի և դրամատուրգիայի աբսուրդիստական ուղղություն և ավանգարդային երևույթ։

«Աբսուրդ» հասկացությունը, որը գալիս է էկզիստենցիալիզմի փիլիսոփայությունից (Ալբեր Քամյու, Ժան Պոլ Սարտր), աբսուրդի դրաման դարձնում է իրականության հիմնական ատրիբուտը, որը հանրային ճգնաժամի պատճառով զրկված է ներքին իմաստից և պատճառահետևանքային կապերից։ Տվյալ ուղղության պիեսներում աշխարհը ներկայացված է անիմաստ, տրամաբանությունից զուրկ փաստերով, գործողություններով և ճակատագրերով լի։ Տերմինը ծագել և ամենավառ արտահայտությունն է գտել ռումինա-ֆրանսիական դրամատուրգ Էժեն Իոնեսկուի «Ճաղատ երգչուհին» (*La cantatrice chauve*, 1950) և իռլանդացի գրող Սեմուել Բեքքեթի «Գոդոյին սպասելիս» (*En attendant Godot*, 1953) պիեսների փարիզյան առաջին ներկայացումներից հետո։ Դրանցում դրսևորվեցին աբսուրդի դրամայի հիմնական գծերը՝ գրոտեսկային կոմիկական միջոցներով արտաքին ձևերի (նաև լեզվական) կեղծության ու անիմաստության պատկերումը, որոնց մեջ է ընթանում «միջին մարդու» առտնին կեցությունը, և որոնցով նա փորձում է մեկուսանալ մարդկային ճակատագրի անելանելի ողբերգությունից, ինչպես նաև այնպիսի շոկային վիճակների մետաֆորիկ պատկերումների, որոնք առաջանում են մահվան ու դաժանության նկատմամբ կյանքի արժեքների անիմաստության գիտակցումից։

Աբսուրդի դրամայի հեղինակների շարքն են դասվում նաև Ժան Ժենյեն, Բորիս Վիանը, մասամբ՝ Արթյուր Ադամովը, Դինո Բուցատին, Հարոլդ Փինթերը, Բեռնարդ Շոուն։

Ծանոթագրություններ
------------------

1. ↑  Լևոն Հախվերդյան, Թատերագիտական բառարան (Հայկական ՍՍՀ գիտությունների ակադեմիայի արվեստի ինստիտուտ) (խմբ. Ռ․ Զարյան), Երևան, «Հայաստան» (ИБ 4742), 1986, էջ 8 — 208 էջ. — 5000 հատ։
2. ↑  Մելս Սանթոյան, Գրականագիտության բառարան, Ե. «Վան Արյան», 2009, էջ 7։

Գրականություն
-------------

* Ackerley, C. J. and S. E. Gontarski, ed. *The Grove Companion to Samuel Beckett.* New York։ Grove P, 2004.
* Baker, William, and John C. Ross, comp. *Harold Pinter: A Bibliographical History*. London։ The British Library and New Castle, DE։ Oak Knoll P, 2005. ISBN 1-58456-156-4 (10). ISBN 978-1-58456-156-9 (13).
* Bennett, Michael Y. *Reassessing the Theatre of the Absurd: Camus, Beckett, Ionesco, Genet, and Pinter.* New York։ Palgrave Macmillan, 2011. ISBN 978-0-230-11338-1
* Brook, Peter. *The Empty Space: A Book About the Theatre: Deadly, Holy, Rough, Immediate*. Touchstone, 1995. ISBN 0-684-82957-6 (10).
* Caselli, Daniela. *Beckett's Dantes: Intertextuality in the Fiction and Criticism*. ISBN 0-7190-7156-9.
48°37′01″ հս․. լ. 21°11′55″ ավ. ե.HGЯOL

**U. S. Steel Košice** (մինչև 2000 թվականը *Արևելասլովակյան մետալուրգիական կոմբինատ* սլովակ.՝ Východoslovenské železiarne (VSŽ)), Կոշիցե քաղաքում, Սլովակիա, գտնվող պողպատաձուլական կոմբինատ։ Այն Սլովակիայի խոշոր ձեռնարկություններից մեկն է։ 2008 թվականին գործարանում աշխատել է գրեթե 15.000 մարդ։

Պատմություն
-----------

Արևելասլովակյան մետալուրգիական կոմբինատը հիմնադրվել է 1959 թվականի ապրիլի 1-ին որպես պետական ընկերություն։ Կոմբինատի կառուցումը սկսվել է մեկ տարի անց։ Առաջին դոմնային վառարանը շահագործման է հանձնվել 1965 թվականին։ Վերջնական աշխատանքը ավարտվել է 1966 թվականին։ Ածուխը մատակարարվում էր Օստրավայի մերձակայքից, իսկ երկաթի հանքաքարը՝ Ուկրաինայից (Կրիվոյ Ռոգ)։ Հանքաքարի տեղափոխման համար օգտագործվել է Ուժգորոդ-Կոշիցե լայնածավալ գիծը։ 1973 թվականին պողպատաձուլական կոմբինատը արտադրում էր պողպատե թերթեր ավտոմոբիլաշինության համար։

Թավշյա հեղափոխությունից հետո 1989 թվականին գործարանը սեփականաշնորհվել է։ Մասնավորեցման հենց սկզբում կոմբինատի վաուչերները ձեռք են բերել տարբեր մետալուրգիական գործարանների կողմից 25%, ֆիզիկական անձանց կողմից` գրեթե 30%, պետության կողմից՝ 37%: 1998 թվականին գործարանը սնանկացել է ֆինանսական ճգնաժամի և 13 մլրդ սլովակյան կրոնայի պարտքերի պատճառով։ 2000 թվականի նոյեմբերի 24-ին գործարանը վաճառվել է *United States Steel* օտարերկրյա կորպորացիային։

2008 թվականին *U. S. Steel Košice* ընկերությունը 338 մլն եվրո շահույթ ստացավ։ 2008 թվականին գործարանն արտադրել է 4,1 մլն տոննա պողպատ (2006 և 2007 թվականներին՝ 4,7 մլն տոննա)։ 2008 թվականին արտադրության անկումը կապված էր դոմնային վառարանների վերանորոգման և 2008 թվականի ֆինանսական ճգնաժամի հետ։

Արտաքին հղումներ
----------------

* Официальный сайт U. S. Steel Košice

Ծանոթագրություններ
------------------

1. 1 2 3 4 5
2. 1 2  Отчёт U. S. Steel Košice за 2008 год Archived 2012-03-13 at the Wayback Machine.(սլովակ.)
3. ↑  История строительства комбината (սլովակ.)
4. ↑  Приватизация и продажа комбината U. S. Steel(չաշխատող հղում)
(սլովակ.)
Սկաուտական զինանշան
Սկաուտական շարժման նվիրված Հայփոստի նամականիշ
**Սկաուտիզմ** (անգլ.՝ scout - հետախույզ, խուզարկու), միջազգային պատանեկան շարժում, որը զբաղվում է երիտասարդ մարդկանց ֆիզիկական, հոգևոր և մտավոր զարգացմամբ, որպեսզի երիտասարդությունը կարողանա իր տեղը գտնել հասարակությունում։

Սկաուտիզմի գաղափարական հիմքերը մշակել է անգլիացի գնդապետ Բադեն Պոուելը՝ 20-րդ դարի սկզբին։

Սկաուտիզմ Մեծ Բրիտանիայում
--------------------------

1907 թվականին Մեծ Բրիտանիայում հիմնվել են տղաների (անգլ.՝ boyscouts, բոյսկաուտներ), 1909-1910 թվականներինին՝ աղջիկների (անգլ.՝ girlscouts, գրլսկաուտներ) առաջին կազմակերպությունները։ 1921 թվականին սկաուտական կազմակերպություններ արդեն ստեղծվել էին 63 երկրում (Գերմանիա, ԱՄՆ, Իտալիա, Ֆրանսիա, Շվեդիա, Հնդկաստան)։

Սկաուտիզմ Հայաստանում
---------------------

Հիմնական հոդված՝ Հայաստանի Ազգային Սկաուտական Շարժում
Հայաստանում Սկաուտիզմը տարածել են Ամերկոմի (Մերձավոր Արևելքում ամերիկյան օգնության կոմիտե) և Անգլկոմի ներկայացուցիչները։ 1918-1920 թվականին որբանոցներում ստեղծվել էր սկաուտական ջոկատների լայն ցանց։ Հրատարակվում էին թերթեր։

Արտաքին հղումներ
----------------


|  |  |
| --- | --- |
|  | ***Սկաուտիզմ***էջը Վիքիպահեստում |

* Հայ սկաուտ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Սամսոն**, Պետերգոֆի պալատի կենտրոնական շատրվան։ Ջրաշիթը վեր է բարձրանում մինչև 21 մետր։

Պատմություն
-----------

Պետրոս I-ի սկզբնական մտադրությամբ Պետերգոֆում պետք է ստեղծվեր Հերակլեսի պատկերով շատրվան ի պատիվ Շվեդիայի դեմ հաղթանակի, բայց այդ պլանը չիրագործվեց։

Հիշատակի շատրվան կառուցելու գաղափարը կրկին առաջացավ կայսրուհի Աննա Յոհանովնայի իշխանության ժամանակ, երբ 1734 թվականին նախապատրաստվում էին նշել Պոլտավայի ճակատամարտում հաղթանակի 25-ամյակը։ Ենթադրվում է, որ Սամսոնի կերպարը հայտնվեց կապված այն բանի հետ, որ Պոլտավայի ճակատամարտը տեղի է ունեցել Սամպսոնիա Օտարընկալի օրը։ Առյուծը կապվում է Շվեդիայի հետ, քանի որ այն կա Շվեդիայի զինանշանի վրա։

Սկզբնական մտահղացումներում, Մեծ Կասկադի ստեղծման ժամանակ նրա առջև շատրվան չէին պլանավորել և Պետրոս I-ի ժամանակ այն չկար։ Առաջին անգամ «Առյուծի երախը բացող Սամսոնի» շատրվանը Պետերգոֆում, Մեծ Կասկադի առջև տեղադրեցին 1735 թվականին։ Պետերգոֆի ամբողջ պատմության ընթացքում Մեծ Կասկադի առջև եղել է երեք «Սամսոն» շատրվան։ Առաջինը ձուլվել էր կապարից, քանդակագործ Բ. Կ. Ռաստրելլի։ Քանդակի պատվանդանը, երևի, նախագծել է ճարտարապետ Մ. Զեմցովը, իսկ ջրատեխնիկական սարքավորումները ստեղծել է հիդրավլիկ վարպետ Պ. Սուալեմը։ Սակայն 1801 թվականին քանդակը խարխլվեց և այն փոխարինեցին բրոնզե ձուլվածքով` ստեղծված կլասիցիզմի ռուս վարպետ Մ. Կոզլովսկու նախագծով։ Այդ նույն ժամանակ Ա. Վորոնիխինի կողմից նախագծվել է նոր պատվանդան։

Շատրվանը բավականին վնասվել էր Հայրենական մեծ պատերազմի ժամանակ։ Օրիգինալ արձանը կորավ։ 1947 թվականին քանդակագործներ Վ. Սիմոնովը և Ն. Միխայլովը արխիվային տվյալների, լուսանկարների և Մ. Կոզլովսկու աշխատանքների հիման վրա վերաստեղծեցին «Սամսոն» շատրվանը, որը բացվեց 1947 թվականի սեպտեմբերի 14-ին։ 2010 թվականի դեկտեմբերի 28-ին արձանը ուղարկվեց ռեստավրացիայի, իսկ 2011 թվականի ապրիլի 17-ին այն վերադարձվեց իր տեղը։

Պատկերասրահ
-----------

* 
*

Ծանոթագրություններ
------------------

Գրականություն
-------------

* *Гусаров А.Ю.* Петербург - столица фонтанов. Путеводитель по фонтанам Санкт-Петербурга. — СПб, 2008. — ISBN 978-5-901751-87-9
**Գիտության և արդյունաբերության թանգարան** (ֆր.՝ Musée de la Cité des sciences et de l'industrie), կենտրոնական թանգարան, տեղակայված Լյա Վիլետ զբոսայգում, փարիզյան գիտության և արդյունաբերության թաղամասում

Փարիզի հինգերորդ թանգարանը՝ ըստ այցելուների թվի։

Թանգարանի պատմություն
---------------------

1977 թվականին Ֆրանսիայի նախագահ Վալերի Ժիսկար դ՝Էստեն հայտարարում է Փարիզում նոր գիտական թանգարան կառուցելու ծրագրի մասին։ 1980 թվականին լավագույն ծրագրի մրցույթում հաղթում է ճարտարապետ Ադրիան Ֆայնզիլբերը (ֆր.՝ Adrien Fainsilber), ովց առաջարկել էր թանգարանի համար օգտագործել Լյա Վիլետ այգում գտնվող հին փարիզյան սպանդանոցների տաղավարները։

Շինարարությունը տևել է 9 տարի, և 1986 թվականի մարտի 13-ին Ֆրանսիայի հաջորդ նախագահ՝ Ֆրանսուա Միտտերանը հանդիավոորությամբ բացեց թանգարանը։

Մշտական հավաքածու
-----------------

Թանգարանի մշտական հավաքածուն կրում է «*Էքսպլորիա*» անվանումը և ընդգրկում է տպավորիչ մշտական հավաքածու, բաժանված հետևյալ բաժինների.

* Տիեզերք (տիեզերք, մոլորակներ, լույսի խաղ)
* Կենդանի աշխարհ (մարդը և գեները)
* Հաղորդակցման միջոցներ (նկարներ, ձայն)
* Արդյունաբերություն (ավտոմեքենա, էներգիա, օդանավորդություն)
* Մաթեմատիկա
* Ակվարիում
* Մանկական թաղամաս (*Cité des enfants*) (этаж 0)
* Պլանետքարիում (2-րդ հարկ)

Թանգարանում մշտապես իրականացնում են թեմատիկ ցուցադրություններ, տարբեր տարիքի երեխաների համար նախատեսված կրթական ծրագրեր։

Գործնական տեղեկատվություն
-------------------------

Թանգարանը տեղակայված է Փարիզի 19-րդ շրջանում, «30, avenue Corentin-Cariou, 75019 Paris» հասցեով։

Թանգարանը բաց է ամեն օր, բացի երկուշաբթիից։ Աշխատանքային ժամեր՝ 10:00 մինչև 18:00, կիրակի օրերին՝ 10:00 մինչև 19:00։

Ծանոթագրություններ
------------------

1. 1 2 3  archINFORM (գերմ.) — 1994.
2. ↑
3. ↑
4. ↑  После Лувра, центра Помпиду, Версальского дворца и музея Орсе

Արտաքին հղումներ
----------------

* Փարիզի գիտության և արդյունաբերության թանգարանի պաշտոնական էջը

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Լարուսի · Universalis |
|  |
| 

|  Չափորոշչային վերահսկողություն |
| --- |
|  |
| BNF: 119905510 · GND: 672420-6 · ISNI: 0000000121970303 · LCCN: n87800967 · Microsoft: 1298017689 · NKC: ko2009524900 · SUDOC: 027977617 · VIAF: 105928551 · WorldCat VIAF: 105928551 |

 |

 |
**Zytturm**, միջնադարյան աշտարակ Շվեյցարիայի Ցուգ կանտոնի նույնանուն քաղաքի Կոլինպլաց հրապարակում։ Համարվում է այդ քաղաքի խորհրդանշական տեսարժան վայրը և տեղ է գտել նրա զինանշանի վրա։ Կառուցվել է 13-րդ դարում։ Սկզբնական շրջանում՝ մի քանի հարյուրամյակ ծառայել է որպես դիտաշտարակ։ 1478-1480 թվականներին վերակառուցվել է ու ավելի բարձրացվել։ 1557 թվականին ստացել է ներկայիս տեսքը՝ որպես կառույց. բարձրությունը հասցվել է 52 մետրի, ունեցել է հսկիչների համար նախատեսված սենյակ՝ համապատասխան պատուհանով։ 1574 թվականին նրա արևելյան պատի վրա՝ սովորական ժամացույցի տակ տեղադրվել է աստղագիտական ժամացույցը, որն ունի չորս ցուցիչ. առանձին սլաքներով ու աստղագիտական նշաններով ցույց է տալիս շաբաթը, լուսնի փուլերը, ամիսը, նահանջ տարին (S տառով)։

Աստղագիտական ժամացույցի տակ փորագրված-քանդակված են Շվեյցարիայի այն ութ հնագույն կանտոնների զինանշանները, որոնք 1353-1481 թվականների միջակայքում կազմավորել են շվեյցարական կանտոնների առաջին միությունը՝ այսպես կոչված՝ Հին համադաշնությունը՝ հիմք դնելով Շվեյցարիայի անկախ, ինքնավար պետության ստեղծմանը։ Պետության հիմնադիր այդ ութ կանտոններից մեկի՝ Ցուգի վարչական կենտրոնը համարվող նույնանուն քաղաքի հին թաղամասում գտնվող նշանավոր աշտարակը վերջին անգամ հիմնանորոգման է ենթարկվել 1952 թվականին։ Պատմական այդ հուշարձանն ընդգրկված է Շվեյցարիայի համազգային նշանակության պատմամշակութային ժառանգության ցանկում և գտնվում է պետության խնամքի ու պահպանության ներքո։

Ծանոթագրություններ
------------------

1. ↑  Zytturm Archived 2017-07-18 at the Wayback Machine. wanderland.ch

Գրականություն
-------------

* Felicitas Oehler:. Hrsg.: Zuger Stadtführungen. Zug 2010 Zytturm. Aus der Reihe Blickfang Zug Archived 2018-02-27 at the Wayback Machine. [PDF; 4,4 MB])

Արտաքին հղումներ
----------------

* Webpräsenz des Zytturmes
* Der Zytturm als Sehenswürdigkeit (mit Öffnungszeiten)
* Artikel zur Geschichte des Zytturmes Archived 2019-07-19 at the Wayback Machine.
* Schweizerische Gesellschaft für Kulturgüterschutz: Zytturm Zug Archived 2014-04-27 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Zytturm (Ցուգ)** կատեգորիայում։ |
**«Նովի բիտ» ընկերության բնակելի շենքեր** (ռուս.՝ Жилые дома товарищества «Новый быт»), շենքեր, որոնք զբաղեցնում են Ռուսաստանի Դոնի Ռոստով քաղաքի Կիրովի շրջանի Սուվորովի փողոցի, Վորոշիլովի պողոտայի և Սոկոլովի փողոցի միջև ընկած թաղամասի մի մասը։ 1920-ական թվականների վերջի ճարտարապետության հուշարձան է։ Մշակութային ժառանգության օբյեկտ է։

Պատմություն և նկարագրություն
----------------------------

Դոնի Ռոստովի «Նովի բիտ» («Նոր կենցաղ») ընկերության առաջին բազմահարկ կոոպերատիվ շենքերը կառուցվել են 1928 թվականին՝ ճարտարապետ Միխայիլ Նիկոլաևիչ Կոնդրատևի նախագծով։

Երկու մասնաշենքերն էլ ունեն անսովոր և բավական բարդ հատակագիծ, որն ապահովում է շենքերի բարենպաստ կողմնորոշում՝ ստեղծելով բոլոր բնակարանների լավ ինսոլյացիա, այսինքն՝ թույլ է տալիս Արեգակին լուսավորել նրանցից յուրաքանչյուրը։ Շենքերը բնակեցվել են հետևյալ կերպ. բաժնետերերը ստացել են մեկուսացված բնակարաններ, սակայն նրանք քիչ էին, մյուսներին բնակեցրել են կոմունալ բնակարաններում։ 1930-ական թվականներին շենքերում գոյություն ուներ ջրային ջեռուցում, սակայն սնունդը պատրաստում էր ածխով կամ փայտով աշխատող վառարանների վրա։ Էլեկտրաէներգիա անցկացվել է հենց սկզբից։ Սառնարաններ չեն եղել։ Մարդիկ գնում էին հատուկ սառնարանային տարողությունների համար սառույց և այնտեղ պահպանում էին մթերքները։

Մինչև 1953-1954 թվականները տաք ջրամատակարարում «Նոր բիտի» շենքերում չկար։ Բնակիչներն այցելում էին քաղաքային բաղնիք Վորոշիլովի կամ Կիրովի պողոտաներում։

1930-ական թվականներներին «Նոր բիտի» շենքերը համարվում էին շատ հեղինակավոր և բարեկարգ։ Կային աղբատար խողովակներ, աղբը տեղափոխում էին պարբերաբար։

Թարմ հաց և կաթ բակ էին բերվում ամեն օր ձեռքի սայլակով։ Ամռանը բակում կինո էին ցուցադրում, համերգներով հանդես էին գալիս արտիստները, անցկացվում էին տոներ երեխաների համար։ Բակն առավոտյան մաքրում էին և ջրում։ Մուտքերը պարբերաբար մաքրվում էին, որոշ ատիճանավանդակներում կային ծաղիկներ։

Այսօր «Նոր բիտում» ապրում է շուրջ երկու հազար մարդ, բնակարանների մոտավորապես 30 տոկոսը մինչ օրս կոմունալ է։

Ճարտարապետություն
-----------------

Դոնի Ռոստովի «Նովի բիտ» ընկերության շենքերը կառուցվել են կոնստրուկտիվիզմի ոճով։ Բազմալանջ տանիքներով և նկուղներով աղյուսե հինգհարկանի շենքերն ունեն մի քանի մասնաշենքեր, որոնք նայում են միմյանց։ Տները սվաղված չեն։ Մասնաշենքերի պայտաձև տարրերը կազմում են համաբակային տարածքը։ Յուրաքանչյուր շենքի Ճարտարապետական դիմագիծը լրացնում են երկու պատուհանով ելունները և ելուստավորումները։

Գրականություն
-------------

* Волошинова В. Ф. Волошинова Л. Ф. 100 уникальных мест Ростовской области: Иллюстрированный справочник. Ростов-на-Дону: Ростиздат, 2011.-176 с. ил. ISBN 978-5-7509-0631-4
* Вера Волошинова. Новый быт//газета «Молот». — 30.07.2010. №№ 105-106 — с. 8.

Ծանոթագրություններ
------------------

1. ↑  Перечень выявленных объектов культурного наследия (памятников истории, архитектуры, монументального искусства)
2. ↑  Культурное наследие России/Ростовская область

Արտաքին հղումներ
----------------

* ПЕРЕЧЕНЬ ВЫЯВЛЕННЫХ ОБЪЕКТОВ КУЛЬТУРНОГО НАСЛЕДИЯ г. РОСТОВА-НА-ДОНУ
* Этот старый «Новый быт»
* 100 МЕСТ: ДОМА ТОВАРИЩЕСТВА «НОВЫЙ БЫТ»
**Աբել Բարսեղի Գյուլբենկյան** (1879 - 1951), հայ բժիշկ։

Կենսագրություն
--------------

Աբել Գյուլբենկյանը ծնվել է 1879 թվականին Անկարայի վիլայեթի Կեսարիայի գավառի Թալաս ավանում։ Վաղ տարիքում տեղափոխվել է Սեբաստիայի վիլայեթի Ամասիայի գավառի կենտրոն Ամա­սիա քաղաքը։ Նախնական կրթությունն ստացել է Ամասիայի թաղային վարժարանում։

1896 թվականին ավարտել է Կեսարիայի սբ. Կարապետ վանքի ժառանգավորաց վարժարանը։

1898-1903/1904 թվականներին սովորել է Կ. Պոլսի Օսմանյան կայսերական բժշկական վարժարանում։

1904 թվականին նշանակվել է իր ծննդավայր Թալասի քաղաքապետական բժիշկ։

Այնուհետև Զմյուռնիայի վիլայեթի Տավաս գավառակի թաղապետական բժիշկ է աշխատել։

Հետագայում Կոնիայի, Ակսարայի քաղաքապետական բժիշկ և Սեբաստիայի վիլայեթի Եվդոկիայի գավառի Էրպաս գավառակի բժիշկ է աշխատել։

1912-1914 թվականներին գտնվել է Փա­րի­զում, Բեռ­լի­նում, Վի­են­նայում և մասնագիտացել բժշկական տարբեր բնագավառների գծով։

Մասնավորապես Փարիզի Նեքերի և Լավուազիեի հիվանդանոցներում մասնագիտացել է միզասեռական և վեներական հիվանդությունների գծով։

Առա­ջին հա­մաշ­խար­հա­յին պա­տե­րազմն սկսվելուց հետո զորակոչվել է օսմանյան բանակ և Չորլուի, Հատըմքեոյի և Չանաքկալեի զորամիավորումներում զինվորական բժիշկ ծառայել։

1916 թվականին ուղարկվել է Գալիցիայի ռազմաճակատ, որտեղ ռուսական զորքի ձեռքը գերի է ընկել։

1919 թվականին, երբ արդեն ավարտվել էր պատերազմը, ազատվել է և վերադարձել Կ. Պոլիս։ Որոշ ժամանակ բժիշկ է աշխատել Կ. Պոլսի Միջագյուղ (Օրթագյուղ, Օրթաքեոյ), Բահչե կափու, ապա՝ մինչև իր մահը՝ Թաքսիմի Թալիմխանե թաղամասերում, որտեղ ունեցել է իր մասնավոր դրամատունը։

Զբաղվել է ներքին, միզասեռական և վեներական հիվանդությունների բուժմամբ։ Եղել է խոհեմ, պատվարժան մարդ, հոգատար ու հարգված բժիշկ։ Զբաղվել է նաև հասարակական գործունեությամբ։

1926-1927/1928 թվականներին եղել է սբ. Փրկիչ ազգային հիվանդանոցի հոգաբարձության անդամ, իսկ 1928 թվականին նաև՝ ատենապետ։

Մահացել է 1951 թվականին, Կ. Պոլսում՝ 72 տարեկանում։

Ըստ Գասպար Կարոյանի հաղորդման՝ բժիշկը 1915 թվականի սեպտեմբերին Գալիցիայի ռազմաճակատում զոհվել է կամ ծանրորեն հիվանդացել ժանտախտով ու մահացել 36 տարեկանում։ Կարոյանին հավանաբար հայտնի չի եղել բժշկի գերի ընկնելու և վերապրելու փաստը։

Գրականություն
-------------

* Ալպօյաճեան Ա . Պատմութիւն հայ Կեսարիոյ, Բ. Գահիրէ, 1937։
* Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (1688-1940), Իսթանպուլ, 1940։
* Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
* Շիկահեր Վարդ, Կիսադարեան պատմութիւն թրքահայ բժշկութեան, 1923-1975, Իսթանպուլ, 1975։
* Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։

Աղբյուրներ
----------

* Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
**Աբրահամ Գուրգենյան** (1908, Թեհրան, Իրան - 1991, Կիպրոս), հայ նկարիչ։

Կենսագրություն
--------------

Աբրահամ Գուրգենյանը ծնվել է 1908 թվականին Թեհրանում։ Մանուկ հասակում որբացել է և ուղարկվել Նոր Ջուղայի սուրբ Ամենափրկիչ վանք` որպես գիշերօթիկ դպրոցի աշակերտ, որտեղ սովորել է 9 տարի։ Ուսումն ավարտելուց հետո վերադարձել է Թեհրան, աշխատել լուսանկարչի մոտ որպես ռետուշյոր, զբաղվել նկարչությամբ և հայկական ու պարսկական մանրանկարչության ուսումնասիրությամբ, ուսումնասիրել է հայկական և իրանական կենցաղային սյուժեներ, աշխատել է Սաադիի, Նիզամիի, Օմար Խայամի, Սայաթ Նովայի, Հովհաննես Թումանյանի, Ավետիք Իսահակյանի ստեղծագործությունների նկարազարդումների վրա։ Եղել է Դերվիշի աշակերտը։

40 տարեկան հասակում Գուրգենյանը սկսել է ուսումնասիրել Սպահանի Սուրբ Ամենափրկիչ եկեղեցու թանգարանի հին ձեռագրերը։ Հեղինակել է կտավների շարք, որտեղ արտացոլված են Նոր Ջուղայի հայերի կյանքը, պատմությունը, տարազները, Ջուղայի կրոնական և անվանի դեմքերը, գերեզմանաքարերը։ Գուրգենյանի նպատակն է եղել այդ կոթողները փրկել մոռացումից ու կործանումից։

Ջուղայի հայերի կյանքի մասին պատմող Գուրգենյանի ստեղծագործությունները պահվում են Ջուղայի Սուրբ Ամենափրկիչ եկեղեցու թանգարանում, իրանահայերի կյանքի մասին պատմող կտավները պահվում են Սուրբ Էջմիածնի թանգարանում, կտավների մի մասն էլ գտնվում են Բեյրութի «Մարտիկյան» թանգարանում։

Գուրգենյանը մահացել է 1991 թվականին Կիպրոսում։

Ցուցահանդեսներ
--------------

Գուրգենյանը ցուցահանդեսների է մասնակցել Ջուղայում, Թեհրանում, Միջին Արևելքի երկրներում, Հռոմում, Վիեննայում։ Գուրգենյանի «Նոր Ջուղայի գերեզմանաքարերը» նկարների ժողովածուն ներկայացվել է Շվեդիայում։

Գրականություն
-------------

* Խմբագրական, (1959) Նկարիչ Աբրահամ Գուրգենյան. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԺԶ (2). pp. 26-27(չաշխատող հղում)

Ծանոթագրություններ
------------------

1. ↑  Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012
2. ↑  Նկարիչ Աբրահամ Գուրգենյան(չաշխատող հղում)
**Ագուռի պար**, հիմնականում հարսանիքներին կատարվող հայկական ժողովրդական պար, տարածված և սիրված է Ջավախքում,Ախալցխայի և շրջակա գյուղերում։

Նկարագրություն
--------------

Ագուռի պարը պարելիս տղամարդիկ և կանայք կանգնում են մեկընդմեջ, ափերը բռնած, թևերը կախ։ 
Պարեղանակը 2/4 է, տեմպը միջին արագության է։ Ռիթմը հավասարաչափ է, պարում են փակ շրջանով։ Պարտադիր պայման է պարի ղեկավարի ներկայությունը։

Պարային ֆիգուրա
---------------

Առաջին մասում՝

1-ին ձախ թաթով դեպի աջ, խաչաձև,  

2-ին աջով քայլ դեպի աջ երկրորդ դիրքով,  

3,4,5,6-ին կրկնել 1,2-ի քայլերը։  

7-ին ձախ թաթը դեպի առաջ խացանել օդում,  

8-ին՝ ձախ, խաղացրած թաթով դեպի ձախ,երկրորդ դիրքից կես թաթ պակաս։  

9-16 հաշիվներին կրկնում են 1-8 հաշիվների քայլերը։

Երկրորդ մասում՝ պարային ղեկավարը ասում է ազդանշանը՝ հեյ կամ հոպ։ Կանայք դառնում են դեպի աջ, տղամարդիկ մի քայլ առաջ և ձախ են թեքվում, կանգնում իրենցից աջ գտնվող կնոջ դեմ դիմաց։ Ձեռքերը դրվում են գոտկատեղին, բութը հետ, մատներն առաջ դիրքով, ապա թևանցուկ են անում իրար խաչաձև ՝ տղամարդիկ աջ, կանայք ձախ թևերը իրար մեջ հագցնելով, 

1-ին ձախ թաթով կես պտույտ դեպի աջ, հետո առաջ քայլ,  

2-ին աջ ոտքով կես պտույտ դեպի աջ, հետո քայլ առաջ,  

3-ին՝ քառորդ պտույտ աջ թաթի մատներին,  

4-ին ձախ թաթը միացնել աջին, հետո ծափ զարկել կրծքի մոտ քայլի դադարի ժամանակ։  

4-8 հաշիվներին շրջվում են, տղամարդիկ ձախ, կանայք աջ թևերը խաչաձևում,  

շարժումը կատարում են աջ ոտքից դեպի ձախ շարժվելով։

Երրոդ մասում՝ պարում են առաջին մասի ֆիգուրան կրկնելով, պարն ավարտում են նույն կերպ։

Ծանոթագրություններ
------------------

1. ↑  Ժ․Կ․ Խաչատրյան, Ջավախքի հայ ժողովրդական պարերը, էջ 68։

Գրականություն
-------------

Ժ․Կ․ Խաչատրյան, Ջավախքի հայ ժողովրդական պարերը, Հայ ազգագրություն և բանահյուսություն,հ.7, ՀՍՍՀ ԳԱ, 1975։
**Ադրբեջանի արվեստի պետական պատկերասրահ** կազմակերպություն, որը պահպանում և վերականգնում է Ադրբեջանի մշակութային ժառանգությունը։

Պատմություն
-----------

Ադրբեջանի արվեստի պետական պատկերասրահը ստեղծվել է 1972 թվականին Ադրբեջանի ԽՍՀ մշակույթի նախարարության կողմից՝ Ադրբեջանի պետական ցուցասրահի հիմքի վրա, որը գործում էր 1960 թվականից։ Ադրբեջանում և արտերկրում անցկացվող ցուցահանդեսների մեծ մասը հիմնականում Պետական պատկերասրահի ֆոնդում պահվող աշխատանքներ են։ Պատկերասրահի ֆոնդը պահպանում է ավելի քան 14,000 գրաֆիկական, քանդակային, դեկորատիվ-կիրառական գործեր և ժամանակակից արվեստի օրինակներ։

Պատկերասրահի հետազոտողների կողմից իրականացվում են նկարների ցուցահանդեսներ, մրցույթներ, նկարների գիտական հետազոտություններ և նկարիչների մասին տեղեկատվության հավաքագրում։ Պատկերասրահի աշխատակիցները կազմակերպում են երիտասարդ նկարիչների ցուցահանդեսներ հանրապետության տարբեր մարզերում։

Պատկերասրահը պահպանում և վերականգնում է Ադրբեջանի մշակութային ժառանգությունը։ Ադրբեջանում և արտերկրում անցկացվող ցուցահանդեսների ճնշող մեծամասնությունը հիմնականում Ադրբեջանի պետական արվեստի պատկերասրահի ֆոնդում պահվող աշխատանքներ են։

Ծանոթագրություններ
------------------

1. ↑  Ադրբեջանի պետական արվեստի պատկերասրահ
2. ↑  Azərbaycan Dövlət Rəsm Qalereyası
3. ↑  Մշակույթի նախարարություն

Արտաքին հղումներ
----------------

* պետական արվեստի պատկերասրահ
* medeniyyet.az
**Ադրբեջանի գիտությունների ազգային ակադեմիայի ձեռագրերի ինստիտուտ** (ադրբ.՝ Azərbaycan Milli Elmlər Akademiyasının Əlyazmalar İnstitutu), գիտությունների կենտրոն Ադրբեջանի Գիտությունների ազգային ակադեմիայի համակարգում, զբաղվում է հետազոտական, արխիվային և գրադարանային գործունեությամբ։ Հավաքում, համակարգում, պաշտպանում, ուսումնասիրում, թարգմանում և հրատարակում է միջնադարյան ձեռագրեր։ Ներկայումս ինստիտուտի հավաքածուն ունի շուրջ 40,000 փաստաթուղթ, այդ թվում ՝ 11,000 ձեռագիր ադրբեջաներեն, թուրքերեն, ուզբեկերեն, պարսկերեն և արաբերեն։

Այս տեքստերը պարունակում են տեղեկություններ միջնադարյան բժշկության, աստղագիտության, մաթեմատիկայի, պոեզիայի, փիլիսոփայության, իրավունքի, պատմության և աշխարհագրության մասին։

Պատմություն
-----------

Ադրբեջանի ԳԱԱ Մոհամմադ Ֆուզուլիի անվան ձեռագրերի ինստիտուտը հիմնադրվել է 1950 թվականին Նիզամիի անվան գրականության ինստիտուտի ձեռագրերի բաժանմունքի հիման վրա ՝ որպես միջնադարյան արևելքի գրավոր հուշարձանների հավաքագրման, համակարգման, պաշտպանության և հրատարակման միասնական կենտրոն։ Հիմնադրամի հիման վրա 1986 թվականին ստեղծվել է ձեռագրերի ինստիտուտ։ 1996 թվականի սեպտեմբերի 13-ին ինստիտուտը կոչվել է Մոհամադ Ֆուզուլիի անունով։

Ադրբեջանի Գիտությունների Ազգային Ակադեմիայի Մոհամմադ Ֆուզուլիի անվան ձեռագրերի ինստիտուտը Միացյալ Թագավորության Քեմբրիջի համալսարանում հիմնադրված Իսլամական Ձեռագրերի միջազգային ասոցիացիայի անդամ է։

Ներկայումս Ադրբեջանի Գիտությունների ազգային ակադեմիայի Մոհամմադ Ֆուզուլիի անվան ձեռագրերի ինստիտուտի կառուցվածքային ստորաբաժանումները հետևյալն են.

**Հետազոտական բաժիններ.**

* Թուրքերեն ձեռագրերի հետազոտությունների բաժին
* Արաբերեն ձեռագրերի հետազոտությունների բաժին
* Պարսկերեն ձեռագրերի հետազոտությունների բաժին
* Անձնական արխիվների հետազոտման բաժին
* Գրադարանագիտության և մատենագիտության բաժին
* Գրադարանային և գիտական տեղեկատվության բաժին
* Միջազգային հարաբերությունների բաժին
* Էլեկտրոնային ռեսուրսների բաժին
* Գիտական ֆոնդերի բաժին

**Հետազոտական լաբորատորիա.**

* Ձեռագրերի հիգիենայի և վերականգնման բաժին

**Վարչական բաժիններ.**

* Կրթության բաժին
* Հասարակայնության հետ կապերի բաժին
* Հաշվապահական հաշվառման բաժին
* Աշխատակազմի բաժին
* Գլխավոր վարչություն

Աղբյուրներ
----------

* Каграманов Дж. В. Из сокровищницы рукописей Азербайджана. — Б.: Элм, 1983
* Adilov M. Azərbaycan paleoqrafiyası. — Б.: Elm, 2009. — С. 85-86. — 224

Ծանոթագրություններ
------------------

1. ↑  Ադրբեջանի Գիտությունների Ազգային Ակադեմիայի Ձեռագրերի ինստիտուտ
2. ↑  Ադրբեջանի Գիտությունների Ազգային Ակադեմիա*science.gov.az*
3. ↑  AMEA Əlyazmalar İnstitutuna Məhəmməd Füzulinin adının verilməsi haqqında Azərbaycan Respublikası Prezidentinin 13 sentyabr 1996-cı il tarixli Sərəncamı
**Ալավերդի**, երկաթուղային կայարան Լոռու մարզի համանուն քաղաքում։ Գտնվում է Դեբեդ գետի ձախ ափին։ Երկաթուղային կայարանը բացվել է 1899 թվականին։

Նկարագրություն
--------------

Կայանը բաղկացած է կայարանի եռահարկ շինությունից, երկու ցածր կառամատույցից և հինգ ուղուց։ Երկաթուղային կայարանը գտնվում է Վանաձոր-Այրում հատվածում և վրացական սահմանից հետո առաջին քաղաքն է։

Չվացուցակ
---------

Մինչև 2011 թվականի փետրվարի 1-ը ամեն առավոտ՝ ժամը 6։15, Գյումրի քաղաքից չորս վագոնից բաղկացած № 6540 էլեկտրագնացքը ժամը 10:04 հասնում էր Ալավերդի և 10։05 մեկնում Այրում, որտեղ հասնում էր ժամը 11։07։ Այրումից ժամը 17:00 մեկնող հետադարձ №6541 էլեկտրագնացքը ժամը 18:00 հասնում էր Ալավերդի և 18:01 մեկնում Գյումրի, որտեղ հասնում էր ժամը 21։37։ Վանաձոր-Սանահին ավտոճանապարհի վերանորոգման աշխատանքների ավարտով պայմանավորված՝ Վանաձոր-Այրում հատվածում արվարձանային հաղորդակցությունը չեղյալ հայտարարվեց։

Ալավերդի երկաթուղային կայարանով են անցնում նաև № 371/372 Երևան-Թբիլիսի և № 201/202 Երևան-Բաթումի միջազգային գնացքները, որոնք այս կայարանում կանգ չեն առնում։

Պատկերասրահ
-----------

* 
* 
*

Տես նաև
-------

* Երկաթուղային կայարան
* Երևան (երկաթուղային կայարան)
* Գյումրու երկաթուղային հանգույց

Ծանոթագրություններ
------------------

1. ↑  Железнодорожные станции СССР. Справочник. — М. Транспорт, 1981
2. ↑  Большая советская энциклопедия. Гл. ред. Б. А. Введенский, 2-е изд. Т. 16. Железо — Земли. 1952. 672 стр. илл.; 51 л. илл. и карт.
3. ↑  «История железной дороги»։ *Georgian Railway.*
Անվան այլ կիրառումների համար տե՛ս՝ Ալեքսանդր Սուվորովի հուշարձան (այլ կիրառումներ)

**Ալեքսանդր Սուվորովի հուշարձան** (ռուս.՝ Памятник Александру Суворову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս մեծանուն զորավար, գեներալիսիմուս Ալեքսանդր Սուվորովին։ Գտնվում է զորավարի անվան հրապարակում։

Պատմություն
-----------

1977 թվականին ԽՍՀՄ նախարարների խորհուրդը որոշել է Մոսկվայում Ալեքսանդր Սուվորովի հուշարձանը կառուցելու մասին։ 1980 թվականին զորավարի 250-ամյակի առթիվ անցկացվեց լավագույն նախագծի մրցույթ, որը շահեցին քանդակագործ Օլեգ Կոմովը և ճարտարապետ Նեստերովը։ Հուշարձանի հանդիսավոր բացումը տեղի է ունեցել 1982 թվականի փետրվարի 17-ին։

Նկարագրություն
--------------

Քանդակի հեղինակներն իրենց նախագծում հեռացել են հերոսական-էպիկական «մեծ զորավարի» կերպարից, որը Սուվորովին հաղորդել էր Միխայիլ Կոզլովսկու հեղինակած հայտնի հուշարձանը Սանկտ Պետերբուրգում։ Կոմովը որոշել է Սուվորովի կերպարը հաղորդել իրատեսորեն` հիմնվելով ֆելդմարշալի մասին ժամանակակիցների հիշողությունների վրա։ Բավական ճշգրիտ փոխանցվել է Սուվորովի կենդանի էությունը։ Նաև Կոմովն ուշադրություն է դարձրել փոքր մանրամասներին. նրա քանդակը «կրում է» Սուրբ Աննայի միայն մեկ շքանշան, միակը, որ զորավարը կրել է իրական կյանքում։

Սուվորովի հուշարձանը գտնվում է Մոսկվայում, Սուվորովի հրապարակում, Ռուսական բանակի թատրոնի մոտ, որտեղ Սուվորովի ժամանակներում գտնվել է ռազմական վետերանների հաշմանդամային տունը։

Պատկերասրահ
-----------

* Սուվորովի հրապարակը (կենտրոնում հուշարձանն է)Սուվորովի հրապարակը (կենտրոնում հուշարձանն է)
* Սուվորովի հուշարձանը կողքիցՍուվորովի հուշարձանը կողքից
* Ռուսական բանակի թատրոնի շենքը և Սուվորովի հուշարձանը հետևիցՌուսական բանակի թատրոնի շենքը և Սուվորովի հուշարձանը հետևից

Գրականություն
-------------

* *Лебедянский М. С.* О. К. Комов. Памятник А. В. Суворову в Москве. — Л.: Художник РСФСР, 1987. — Тираж 25 000 экз. — 24 с. ил. — (История создания одного произведения).

Աղբյուրներ
----------

* Памятник Суворову в Москве
* Памятник Александру Суворову Archived 2011-10-28 at the Wayback Machine.
**Ալիբաբա Բալաահմեդ օղլի Մամեդով** (ադրբ.՝ Əlibaba Balaəhməd oğlu Məmmədov, փետրվարի 5, 1930(1930-02-05), Mashtagha, Sabunchu raion, Բաքու, ԱԽՖՍՀ, ԽՍՀՄ - փետրվարի 25, 2022(2022-02-25), Բաքու, Ադրբեջան), Ադրբեջանական խանենդեն, կոմպոզիտոր, Ադրբեջանական ԽՍՀ ժողովրդական արտիստ (1989);

Կենսագրություն
--------------

Սախավաթ Բաբաև, Ալիբաբա Մամեդով, Բահրամ Մանսուրով
Ալիբաբա Մամեդովը ծնվել է 1930 թվականի փետրվարի 5-ին, Բաքվի Մաշտագա գյուղում։ Ալիբաբա Մամեդովը երաժշտական կրթությունն է ստացել 1953-1958 թվականներին Ադրբեջանի պետական երաժշտական դպրոցում ՝ խանենդե Սեիդ Շուշինսկու դասարանում։

1945 թվականից նա հանդիսանում է Ադրբեջանի պետական ֆիլհարմոնիայի մենակատար։ 1978-1988 թվականներին եղել է «Ազհամերգի միության» մենակատար։ 1968 թվականին մաեստրո Նիյազիի նախաձեռնությամբ ստեղծեց «Համայուն» ժողովրդական անսամբլը՝ Ադրբեջանի պետական ֆիլհարմոնիայի կազմում։ Նա դեռ ղեկավարում է այս անսամբլը։ 1963 թվականին նա ընդունվել է Բաքվի երաժշտական ակադեմիա, որպես մուղամի ուսուցիչ։

Ալիբաբա Մամեդովի երգացանկում հատուկ տեղ են զբաղեցնում «Սեյգահ», «Արազբարի», «Կատար», «Ղարաբաղյան շիկաստե», «Շուռ» մուղամները և այլ մուղամները։

Կոչումներ և Պարգևներ
--------------------

* Ադրբեջանական ԽՍՀ վաստակավոր արտիստ (1963),
* Ադրբեջանական ԽՍՀ ժողովրդական արտիստ (1989),
* «Փառքի» շքանշան,
* «Պատվի» օրդեն,
* «Անկախության» օրդեն;

Ծանոթագրություններ
------------------

1. 1 2  Əlibaba Məmmədov dəfn edilir
2. ↑  Հեյդար Ալիևի հիմնադրամ
3. ↑  konservatoriya.az
4. ↑  Ալիբաբա Մամեդովի երգերը

Արտաքին հղումներ
----------------

* Ալիբաբա Մամեդով
* Ալիբաբա Մամեդով
* Ալիբաբա Մամեդով
* «Շուռ» մուղամ
**«Ալֆհեյմ»** (նորվ.՝ Alfheim), ֆուտբոլային մարզադաշտ Նորվեգիայի Թրոմս կոմսության Թրոմսյո քաղաքում:Բացվել է1987 թվականին և ունի 6859 տարողունակություն։ Հանդիսանում է «Թրոմսյո» ֆուտբոլային ալումբի մարզադաշտը։

Նկարագրություն
--------------

Մարզադաշտի պաշտոնական բացումը տեղի ունեցավ 1987 թվականի հուլիսի 18-ին։ Կառույցի տարածքում տեղակայված են բազմաթիվ գրասենյակներ, ռեստորաններ, խանութներ և մամուլի կենտրոններ, ինչպես նաև մարզադաշտի տարածքում կան նաև 26 առանձին ՎԻՊ-սրահներ։ Խաղային դաշտը ունի 105×68 մետր մակերես, որը պատված է արհեստական խոտով։ Լուսավորությունը 1400 լյուքս է։ Մարզադաշտի այցելությունների ռեկորդը գրանցվել է 1990 թվականին տեղի ունեցած «Թրոմսյո» - «Ռուսենբորգ» հանդիպմանը։ Այդ օրը մարզադաշտում ֆուտբոլային խաղին հետևում էին շուրջ 10225 հանդիսական։

Մարզադաշտում բազմիցս կազմակերպվել է Նորվեգիայի ֆուտբոլի հավաքականի տնային հանդիպումները, ինչպես նաև եվրոպական բազմաթիվ հանդիպումներ։

Պատկերասրահ
-----------

* 
* 
* 
*

Աղբյուրներ
----------

* Tjelmeland, Halvard (1996). Tromsø gjennom 10000 år: Fra byfolk og bona til tromsøværing 1945–1996 (in Norwegian). 4. Tromsø: Tromsø Municipality. ISBN 82-993206-5-8.
* Ytreberg, N. A. (1971). Tromsø bys historie (in Norwegian). 3. Tromsø: Reidar Hov.
* "En halv million til Tromsø IL" (in Norwegian). Norwegian News Agency. 31 October 1986

Ծանոթագրություններ
------------------

1. ↑  На пути самый северный клуб мира. (ռուսերեն)
2. ↑  Fakta om Alfheim Stadion. Archived 2016-05-21 at the Wayback Machine. (նորվեգերեն)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | StadiumDB |

 |
**Աստված. անհաջող հիպոթեզ** (անգլ.՝ God: The Failed Hypothesis), ամերիկացի ֆիզիկոս Վիկտոր Սթենջերի գիտահանրամատչելի գիրքը, որ լույս է տեսել 2007 թվականին։ Գրքում նա ապացուցում է, որ չկան Աստծո գոյության վկայություններ և ընդհանրապես՝ Աստծո գոյությունը անհնար է։ Գիրքը ընդգրկում է Աստծո չգոյության տրամաբանական ապացույցներ և գիտական փաստարկներ Աստծո գոյության դեմ։

Աստծո չգոյության ապացույցների տեսակները ըստ գրքի
------------------------------------------------

Իր գրքում Վիկտոր Սթենջերը առանձնացնում է ապացույցների հետևյալ տեսակները՝

* «Աստված» եզրի հակասության վրա հիմնված ապացույցներ,
* Աստծո գոյության և չարիքի գոյության միջև անհամապատասխանության վրա հիմնված ապացույցներ,
* Աստծո հատկությունների և տվյալ կրոնական դավանանքի, պատմվածքի կամ Աստծո մասին ուսմունքի միջև անհամապատասխանության վրա հիմնված ապացույցներ,
* Աստծո երկու և ավելին հատկությունների միջև անհամապատասխանության վրա հիմնված ապացույցներ,
* Աստծո մեկ հատկության շրջանակներում հակասության վրա հիմնված ապացույցներ։

Արձագանքները
------------

Ամերիկյան «Սկեպտիկ» հանդեսի խմբագիր Դեվիդ Լուդեն գրում է՝

> Սթենջերը շարադրում է ապացույցները տիեզերաբանության, տարրական մասնիկների ֆիզիկայի և քվանտային մեխանիկայի հիման վրա, որոնք ցույց են տալիս, որ Տիեզերքը կլիներ հենց այսպիսին և առանց արարչի։
> 
> 

Լուդեն կարծում է, որ

> … բոլոր ազատամիտ մարդկանց մոտ պետք է մեկ գրադարակի վրա իրար մոտ դրված լինեն այդ երկու գրքերը («Աստված. անհաջող հիպոթեզ» և «Աստծո մոլորությունը»)».
> 
>

Ծանոթագրություններ
------------------

1. ↑  Conspicuous by His Absence // Skeptic հանդես առ April 4, 2007

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |

|  |
| --- |
| 
  **Աթեիզմ**
 |
**Ֆյուչերսային բորսա** (երբեմն՝ **դերիվատիվների բորսա**), բորսա, որում վաճառքը տեղի է ունենում ֆյուչերսային գործարքներով՝ բորսային ապրանքներ կամ արժեթղթեր ապագայում մատակարարելու պայմանագրերով։

Ֆյուչերսային առևտրի պատմություն
-------------------------------

Արիստոտելի «Քաղաքականությունը» պարունակում է ֆյուչերսների վաճառքի վերաբերյալ ամենավաղ գրավոր հիշատակումներից մեկը. Թալես Միլեթացին մշակել է «ֆինանսական մոտեցում, որը կարող է ունիվերսալ գործածություն ունենալ»։ Թալեսը, հենվելով աստղաբանական տվյալների վրա, կանխատեսել է, որ ձիթապտղի բերքը բացառապես լավը կլինի հաջորդ տարվա աշնանը։ Հավաստիացած լինելով իր կանխատեսման մեջ՝ նա համաձայնություններ է կնքել Միլեթի և Հիոսի գործարարների հետ և նրանց ավանդ է տվել իր գումարները, որպեսզի երաշխավորի իր բացառիկ իրավունքը՝ օգտագործելու նրանց ձիթապտուղը, երբ բերքը հասնի։ Թալեսը գործարքներ կնքեց ցածր գներով, քանի որ ոչ ոք չգիտեր՝ բերքը առատ կլինի՞, թե՞ ոչ։

Գործնականում բոլոր ժամանակակից ապրանքային, ֆոնդային և արժույթային բորսաները բացի սփոթ գործարքներից՝ իրականացնում են առևտուր ֆյուչերսային պայմանագրերով։

Ֆյուչերսային առևտրի առանձնահատկություններ
-----------------------------------------

**Ֆյուչերսային բորսայում** առքուվաճառքը՝ ի համեմատումն ապրանքների շուկայում իրական ապրանքների առքուվաճառքի, ունի հետևյալ առանձնահատկությունները.

* գործարքների առավելապես սպեկուլյատիվ բնույթ,
* իրական ապրանքների շուկայի հետ անուղղակի կապ՝ հեջավորման միջոցով,
* պայմանագրի բոլոր պայմանների միասնականացում՝ բացի գնից,
* հաշվարկային պալատի մասնակցությունը գնորդի և վաճառողի հաշվարկների միջև,
* առևտրի լայն տարածումը՝ վարկի միջոցով, որը տրամադրվում է վաճառվող ապրանքի գրավով (սահմանային առևտուր)։

Տես նաև
-------

* Բորսային ապրանք
* Դերիվատիվներ

Ծանոթագրություններ
------------------



|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4232759-3 · NKC: ph114555 |

 |